Atès que la Llei 15/2008, de 23 de desembre, de pressupostos de la Generalitat de Catalunya per al 2009, en els termes i les condicions que estableixen els articles 36 i 37, autoritza a emetre deute públic o fer ús de l'endeutament en qualsevol modalitat en l'exercici pressupostari esmentat;
Atès que el Decret 47/2001, de 6 de febrer, regula el programa d'emissions i bescanvis de valors negociables a llarg termini de la Generalitat de Catalunya en el mercat domèstic europeu, estableix les característiques essencials d'aquest sistema d'emprèstits i disposa que, dins els límits, condicions i habilitació que determina la Llei de pressupostos, el conseller d'Economia i Finances disposi l'emissió i l'import màxim a posar en circulació en valors negociables a l'empara del programa d'emissions esmentat, així com les referències i el volum màxim dels valors que es poden bescanviar o recomprar dins de cada exercici pressupostari;
Atès que l'emissió de deute de la tresoreria s'ha regulant anualment en el que es coneix com el programa de pagarés de la Generalitat de Catalunya, fonamentat en els articles 17 i 19.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i vist, per tant, el que disposa l'article 37.1 de la Llei 15/2008, de 23 de desembre, de pressupostos de la Generalitat de Catalunya per al 2009;
Atès que l'objecte d'aquesta Ordre és disposar l'emissió de deute públic amb valors negociables per a l'any 2009,
Disposar l'emissió de deute públic de la Generalitat de Catalunya durant l'any 2009, tant per als valors negociables amb un termini igual o inferior a 1 any com superior, en els termes i les condicions que estableix aquesta Ordre.
L'emissió de deute de Tresoreria queda fixat en un import de saldo viu màxim d'1.000.000.000 d'euros i es regula en els termes i les condicions que estableix aquesta Ordre.
3.1 L'emissió de deute públic amb un termini de reemborsament superior a l'any dins el programa de emissions de deute de llarg termini que estableix el Decret 47/2001, de 6 de febrer, per a l'any 2009, tindrà la limitació que el saldo viu el 31 de desembre de 2009 no superi el saldo corresponent autoritzat el 31 de desembre de 2008 en més de 3.249.571.266,37 euros.
3.2 L'endeutament de la Generalitat es podrà augmentar amb la finalitat d'amortitzar l'endeutament de les entitats públiques que es classifiquen al sector administracions públiques, d'acord amb les normes del SEC 95, pel mateix import que s'amortitzi.
3.3 L'endeutament de la Generalitat també es pot augmentar amb la finalitat de refinançar o substituir les operacions d'endeutament amb un termini de reemborsament igual o inferior a l'any.
L'import màxim que es pot refinançar o substituir no pot ser superior al deute viu existent en la modalitat de reemborsament igual o inferior a un any el 31 de desembre de 2008.
A fi de coordinar els fluxos de fons derivats de l'emissió i amortització dels valors, la Direcció General de Política Financera i Assegurances podrà nomenar un agent de pagament entre les entitats col·laboradores, la Borsa de Valors de Barcelona o una altra entitat que, a criteri seu, tingui els mitjans tècnics i humans necessaris per complir les tasques previstes.
La Direcció General de Política Financera i Assegurances podrà substituir en qualsevol moment l'agent de pagaments, amb la notificació prèvia amb quinze dies d'antelació.
En aquest cas es procedirà, simultàniament, a nomenar un nou agent de pagaments, de la qual cosa seran informades les entitats col·laboradores.
El deute de la Tresoreria s'emetrà mitjançant valors negociables representats en anotacions en compte, que seran adjudicats mitjançant subhastes competitives i col·locacions singulars entre les entitats col·laboradores, d'acord amb el que estableix la disposició addicional 2.
El deute de la Tresoreria emès amb les condicions que estableix aquesta Ordre es denominarà pagarés de tresoreria de la Generalitat de Catalunya, serà considerat un actiu de rendiment implícit i l'admetrà a cotització d'ofici la Borsa de Valors de Barcelona, amb les referències adients als seus venciments.
Els pagarés tindran, a més, les característiques següents:
a) Import màxim en circulació: 1.000.000.000 d'euros.
Així mateix, a efectes d'unificar els venciments i per tal de millorar el funcionament del programa de pagarés, els terminis de venciment es podran acomodar en un màxim de 15 dies respecte a les durades esmentades anteriorment, sempre que el termini de venciment resultant no sobrepassi els 12 mesos.
d) Tipus d'interès nominal: el resultant de la subhasta o de la col·locació singular
f) Es registrarà tant la posada en circulació de cada tram adjudicat en les subhastes com les dates d'amortització que corresponguin a cada volum i tram en el Servei de Compensació i Liquidació de la Borsa de Valors de Barcelona.
g) Els valors emesos i representats en anotacions en compte d'acord amb aquest programa es compensaran i es liquidaran mitjançant el Servei de Compensació i Liquidació de la Borsa de Valors de Barcelona, creat pel Decret 171/1992, de 4 d'agost.
i) Els valors emesos d'acord amb aquest programa seran admesos d'ofici a cotització en la Borsa de Valors de Barcelona, amb la comunicació prèvia per part de l'emissor.
El nombre d'entitats col·laboradores participants es podrà limitar a criteri de la Direcció General de Política Financera i Assegurances i es podrà revisar semestralment d'acord amb la seva participació en les subhastes o la presència necessària de noves entitats col·laboradores.
9.1 Es realitzaran totes les subhastes que siguin necessàries per complir l'objectiu d'aquest programa anual de pagarés, sense altres límits que els que preveu aquesta Ordre.
9.2 Tindran la consideració de subhastes ordinàries les efectuades segons el calendari de convocatòria de subhasta que preveu l'annex d'aquesta Ordre, i que inclouran la data de subhasta i la de posada en circulació.
Les condicions particulars i característiques de cada subhasta ordinària seran establertes en la convocatòria corresponent que faci la Direcció General de Política Financera i Assegurances.
El calendari esmentat es podrà modificar per mitjà d'una resolució de la Direcció General de Política Financera i Assegurances que es publicarà al DOGC.
A més, si, per alguna circumstància de mercat o per criteris de política financera, és aconsellable modificar alguna de les dates esmentades en l'apartat anterior, la subhasta i/o el desemborsament tindran lloc en la data que quedi establerta en la convocatòria de subhasta.
9.3 Les subhastes extraordinàries es convocaran mitjançant resolució de la Direcció General de Política Financera i Assegurances, notificada a les entitats col·laboradores, on s'especificaran l'import sol·licitat, la data de subhasta i de posada en circulació, així com els terminis d'amortització i la data d'amortització, entre altres característiques, sens perjudici de la difusió que se li vulgui donar en els mitjans de comunicació.
9.4 Les notificacions es podran fer per fax o qualsevol altre sistema de transmissió electrònica de dades que n'asseguri la recepció, sens perjudici de la difusió que aquestes, pel seu compte i càrrec, en vulguin realitzar d'acord amb la notificació rebuda, i de la difusió que la Direcció General de Política Financera i Assegurances mateixa en vulgui realitzar en qualsevol mitjà.
Les entitats col·laboradores podran presentar les ofertes que creguin convenients per a qualsevol dels terminis de reemborsament el dia de la subhasta, fins a l'hora que estableixi l'avís de convocatòria, la qual es realitzarà almenys dos dies hàbils abans de la data de subhasta.
11.1 L'import nominal màxim dels pagarés que està disposada a descomptar en els terminis de venciment sol·licitats.
11.2 El tipus d'interès nominal anual que s'ha d'expressar en tant per cent.
El tipus d'interès esmentat ha de tenir un màxim de tres decimals.
A partir de les 12 (dotze) hores del dia de la subhasta, en presència almenys de dos/dues funcionaris/àries autoritzats/ades de la Direcció General de Política Financera i Assegurances i d'una de les persones autoritzades per signar el resultat de la subhasta, així com de les entitats licitadores que hi vulguin assistir, aquells procediran a llegir les ofertes i rebutjaran totes les que no reuneixin els requisits que estableixen els paràgrafs anteriors.
En el mateix acte, es procedirà a classificar totes les ofertes vàlides, les quals s'ordenaran de menor a major tipus d'interès ofert i per a cada termini de venciment.
L'emissor, en el cas que es decideixi per l'acceptació d'una o més d'una de les ofertes, les haurà d'acceptar en la totalitat de cadascuna d'aquestes per ordre creixent de tipus d'interès nominal anual, començant per la menor de totes fins arribar al tipus marginal.
En el cas que per a un mateix termini coexisteixin diverses ofertes al tipus d'interès marginal acceptat per l'emissor, aquest podrà o bé acceptar la totalitat de les ofertes de descompte i ampliar, per tant, el volum de posada en circulació establert en la convocatòria de subhasta, o bé prorratejar els imports que excedeixin l'import sol·licitat per l'emissor per aquest termini en proporció als imports oferts.
Si, una vegada aplicat el coeficient del prorrateig a una petició, la quantia resultant no és un múltiple sencer de l'import mínim que estableix l'article 7.b) d'aquesta Ordre (nominal de 1.000 euros), s'assignarà a aquesta petició l'import que resulti d'arrodonir per defecte.
El total de l'import sobrant es distribuirà, en múltiple sencer del nominal mínim, d'un a un a les peticions, en ordre de major a menor quantia fins que s'exhaureixi, sense que en cap cas es pugui assignar a ningú més import del sol·licitat.
Les entitats les ofertes de les quals hagin estat adjudicades parcialment estaran obligades a acceptar-les així reduïdes.
En qualsevol cas es podrà declarar deserta una subhasta si les ofertes no s'ajusten als criteris de política financera de la Generalitat, a la situació de mercat o a les peticions sol·licitades.
n=nombre de dies entre la data d'emissió i la data de venciment.
i=tipus d'interès nominal anual en tant per u.
a) El tipus d'interès a què s'adjudicaran els pagarés en segona volta serà com a màxim el tipus mitjà ponderat resultant de la subhasta.
b) En la segona volta, podran presentar ofertes només les entitats que han presentat oferta a la subhasta ordinària.
Cada entitat podrà presentar un màxim de fins a tres ofertes.
c) La Direcció General de Política Financera i Assegurances decidirà l'import a adjudicar en segona volta.
d) La relació de les peticions detallistes que hagi rebut cada entitat per a una determinada subhasta s'haurà de comunicar a la Direcció General de Política Financera i Assegurances abans de les deu hores del dia anterior a la data de desemborsament prevista.
En la convocatòria de subhasta, la Direcció General de Política Financera i Assegurances establirà la possibilitat de tram detallista no competitiu que, en tot cas, haurà d'observar:
b) L'import màxim objecte de petició és de 50.000 euros i les ofertes han d'incloure com a mínim la informació següent: volum ofert i nombre de peticions.
c.1) La data límit per a les entitats financeres per acceptar peticions detallistes serà fins al dia anterior a la data de la subhasta.
c.2) Les ofertes detallistes no competitives també es presentaran el mateix dia de la subhasta, juntament amb les ofertes del tram competitiu, i hauran d'incloure com a mínim el volum i el nombre de peticions.
c.3) Les entitats que hagin resultat adjudicatàries en el tram detallista hauran de facilitar la relació dels inversors detallistes a la Direcció General de Política Financera i Assegurances com a molt tard el segon dia hàbil posterior a la subhasta.
c.4) Les ofertes detallistes no competitives s'adjudicaran al tipus mitjà ponderat resultant de la subhasta.
I, si com a conseqüència del límit que fixa l'Ordre, cal realitzar prorratejos, aquests es faran de la mateixa manera que pel tram competitiu, però en aquest cas l'import mínim de la fracció serà 1.000 euros.
Dins els límits que preveu l'article 2, la Direcció General de Política Financera i Assegurances podrà posar en circulació pagarés pel sistema de col·locació singular.
Per resolució de la Direcció General de Política Financera i Assegurances es fixaran les condicions definitives dels pagarés a posar en circulació per aquest sistema.
L'esmentada resolució serà notificada a les entitats adjudicatàries, així com al Servei de Compensació i Liquidació de la Borsa de Valors de Barcelona, sense perjudici de la publicació en el DOGC.
L'amortització dels pagarés es realitzarà en la seva data de venciment al tenidor legítim del corresponent certificat d'anotació en l'oficina de l'entitat col·laboradora, segons el procediment que estableix el conveni de col·laboració.
La Direcció General de Política Financera i Assegurances procedirà a realitzar les subhastes d'acord amb el sistema previst en el programa d'emissions i calendari establert.
Tipus d'interès i pagament de cupons: els bons i obligacions s'emetran amb el tipus d'interès nominal que determini la Direcció General de Política Financera i Assegurances.
b) Les característiques dels valors que estan actualment en subhasta són:
Bons, venciment setembre de 2011.
Data de venciment: 30 de setembre de 2011.
Data de venciment: 23 d'abril de 2013.
Obligacions, venciment juny 2018.
Data de venciment: 4 de juny 2018.
c) Les característiques esmentades es podran utilitzar per les diferents posades en circulació de valors que per qualsevol dels sistemes de col·locació de valors previstos en el programa d'emissions, tal com estableix el Decret 47/2001, de 6 de febrer, es realitzin dins l'exercici present.
d) No obstant això, les característiques dels valors a adjudicar es podran modificar per resolució de la Direcció General de Política Financera i Assegurances, publicada al DOGC, atenent l'evolució de les condicions de mercat o altres criteris de política financera.
23.1 Les subhastes ordinàries es convocaran mitjançant notificació a cadascuna de les entitats col·laboradores per la Direcció General de Política Financera i Assegurances almenys dos dies hàbils abans de la seva celebració, amb indicació de si es faran per preu o per diferencial sobre la TIR del deute de l'Estat o sobre el tipus d'interès (swap de l'euríbor).
El calendari de celebració i desemborsament de subhastes ordinàries previst a partir de la publicació d'aquesta Ordre serà el que figura a l'annex.
A més, si per alguna circumstància de mercat és aconsellable modificar alguna de les dates esmentades a l'apartat anterior, la subhasta i/o desemborsament tindran lloc en la data que quedi establerta en la convocatòria de subhasta.
23.2 Les subhastes extraordinàries seran convocades per resolució de la Direcció General de Política Financera i Assegurances notificada a les entitats col·laboradores, on s'especificaran l'import sol·licitat, la data de subhasta i de posada en circulació, així com els terminis d'amortització i la data de venciment, entre altres característiques, sens perjudici de la difusió que aquestes entitats, pel seu compte i càrrec, vulguin realitzar ajustant-se a la notificació rebuda, i de la difusió que la Direcció General mateixa vulgui realitzar en qualsevol mitjà.
S'entendrà que la subhasta prevista ha estat suspesa quan en la data de la convocatòria aquesta no es realitzi, però l'òrgan convocant haurà de comunicar, com més aviat millor, els motius pels quals la convocatòria no es realitza.
La notificació de la convocatòria de la subhasta es podrà realitzar per fax o un altre sistema de transmissió electrònica de dades que n'asseguri la recepció.
a) Subhastes per preu: s'especificarà com s'hauran de presentar aquests preus i s'hi adjuntarà una taula (preu/TIR).
b) Subhastes per marge: s'especificarà com s'hauran de presentar els marges i respecte de quins valors, és a dir, el valor de l'Estat o termini del tipus d'interès (swap de l'euríbor) que es pren com a referència per determinar la taxa interna de rendibilitat (TIR) corresponent.
En aquest darrer supòsit també s'hi inclourà l'hora de fixació de la referència de què es tracti.
Si s'escau, s'indicaran els termes i les condicions per a l'obertura de segona volta, així com l'existència dels trams no competitius o de subscripció pública.
Quan el tipus d'interès (swap de l'euríbor) requereixi interpolació s'utilitzarà la fórmula següent:
TIR i= taxa de rendiment intern de referència.
TIR 1 =tipus d'oferta del swap de l'euríbor de termini igual o immediatament inferior al termini de venciment del valor que s'emet.
TIR 2 =tipus d'oferta del swap de l'euríbor de termini immediatament superior al termini de venciment del valor que s'emet.
D i= data de venciment de l'emissió.
D 1= data de venciment del tipus d'oferta del swap de l'euríbor de termini igual o immediatament inferior al termini de venciment del valor que s'emet.
D 2 =data de venciment del tipus d'oferta del swap de l'euríbor de termini igual o immediatament superior al termini de venciment del valor que s'emet.
Per determinar els dies compresos entre ambdues dates s'aplicarà el conveni Act/Act, i es computaran els dies exactes compresos entre els esmentats períodes.
Així mateix, a efectes de càlcul, les dates de venciment seran les teòriques, i no s'ajustarà el venciment teòric de l'emissió i del swap en cas que aquesta data de venciment sigui inhàbil.
La presentació d'ofertes s'haurà de realitzar abans de les deu hores trenta minuts o de l'hora que s'estableixi a la convocatòria del dia de celebració de la subhasta, pel mateix sistema en què aquesta s'hagi notificat.
Si, superant l'import mínim, no s'ajusten al que s'ha expressat anteriorment, es procedirà arrodonir l'import ofert al múltiple immediatament inferior.
Quan es presentin ofertes a subhastes convocades pel procediment de marge o diferencial, s'hauran d'expressar en punts bàsics amb un decimal sobre la referència predeterminada en la convocatòria i s'entendrà que comprèn totes les comissions que cada entitat vulgui aplicar.
Les ofertes presentades seran adjudicades seguint els criteris següents:
a) Les ofertes amb un diferencial superior al mitjà ponderat seran adjudicades al preu d'emissió que correspongui al diferencial ofert
b) Les ofertes amb un diferencial inferior al mitjà ponderat seran adjudicades al preu mitjà ponderat corresponent al diferencial mitjà ponderat.
c) El diferencial mitjà ponderat s'obtindrà a partir de les peticions entre el diferencial mínim i el màxim o marginal adjudicat, és a dir, que s'inclouran les peticions realitzades i adjudicades al diferencial marginal per l'import pendent d'adjudicar i no pel volum total de les peticions sol·licitades a l'esmentat diferencial.
El preu dels valors emesos pel sistema de subhasta competitiva corresponent a cada TIR d'emissió es calcularà amb tres decimals, i s'arrodonirà el tercer, i s'utilitzaran les fórmules següents:
P=preu mínim acceptat o el preu mitjà ponderat expressats en tant per cent i excupó.
R=rendiment intern anual corresponent als preus mínim acceptat i mitjà ponderat expressat en tant per cent.
r=tipus de rendiment corresponent al període de meritació dels cupons (anual, semestral, trimestral, etc.) per als preus esmentats, expressats en tant per u.
n=nombre de cupons postpagables existents en un any (el seu valor serà 1 en les emissions cupó zero o emeses al descompte).
F i =import en tant per cent de cada venciment per interessos i/o amortitzacions.
m=nombre de venciments per interessos i/o amortitzacions fins a la data d'amortització final.
q i =nombre de períodes complets de meritació de cupó entre la data de desemborsament i la del venciment que es computa (si es tracta d'una emissió cupó zero o emesa al descompte es consideraran períodes anuals).
d i: és el nombre de dies des de la data de desemborsament fins la data resultant de restar q i períodes de cupó a la data de venciment que es computa.
B i =nombre de dies entre aquesta data que resulta de restar q i períodes de cupó i l'obtinguda de restar a aquesta un període cupó.
C=cupó corregut expressat en tant per cent i arrodonit a dos decimals, que es calcularan segons la formula següent:
I=import brut del cupó expressat en tant per cent.
d c: són els dies des de l'inici de la meritació del cupó a la data del desemborsament.
d t =dies de meritació del cupó.
Les dates de venciment seran les teòriques que figuren en les condicions d'emissió, excepte per al venciment per interessos i amortització corresponent a la data d'amortització final de l'emissió, en què es prendrà com a data de venciment la data real de pagament.
b) La Direcció General de Política Financera i Assegurances, si ho considera convenient, podrà convocar subhasta en segona volta a preus lliures, quan l'import adjudicat en la primera volta hagi estat igual o superior al 70% de l'import sol·licitat, però inferior a l'objectiu de col·locació.
c) En la segona volta automàtica s'adjudicarà un import no inferior al 10% de l'adjudicat en primera volta quan en aquesta s'hagi col·locat més d'un 50% del sol·licitat i no menys d'un 20% quan el percentatge col·locat fos inferior.
d) La relació de les peticions detallistes que hagi rebut cada entitat per una determinada subhasta s'haurà de comunicar a la Direcció General de Política Financera i Assegurances el dia anterior a la data de desemborsament prevista per l'esmentada subhasta en l'annex d'aquesta Ordre o la que, en cas de modificar-se, es pugui establir en la convocatòria.
D'acord amb el que estableix l'article 15.2 del Decret 47/2001, de 6 de febrer, en la convocatòria de subhasta la Direcció General de Política Financera i Assegurances establirà la possibilitat de tram detallista no competitiu que, en tot cas, haurà d'observar:
b) L'import màxim per petició (50.000 euros), i que les ofertes han d'incloure, com a mínim, la informació: volum ofert i nombre de peticions.
d) La data límit per a les entitats financeres per acceptar peticions detallistes serà fins al dia anterior a la data de la subhasta.
e) Les ofertes detallistes no competitives es presentaran també el mateix dia de la subhasta juntament amb les ofertes del tram competitiu i hauran d'incloure, com a mínim, el volum i el nombre de peticions.
f) Les entitats que hagin resultat adjudicatàries en el tram detallista hauran de facilitar la relació dels inversors detallistes a la Direcció General de Política Financera i Assegurances com a molt tard el segon dia hàbil posterior a la subhasta.
g) Les ofertes detallistes no competitives s'adjudicaran al preu mitjà ponderat resultant de la subhasta.
I, si com a conseqüència del límit fixat en l'Ordre, cal realitzar prorratejos, aquests es faran de la mateixa manera que pel tram competitiu, però en aquest cas l'import mínim de la fracció serà 1.000 euros i les fraccions menors s'adjudicaran a l'entitat que hagi presentat un volum més gran en cada tram.
Després i un cop finalitzada la subhasta, cada entitat haurà de fer els corresponents prorratejos entre les seves peticions detallistes tenint en compte el percentatge adjudicat i les possibles fraccions que hagin pogut correspondre-li, que en qualsevol cas també s'haurien d'adjudicar a l'oferta més gran.
En el cas que s'hagin d'efectuar els prorratejos que preveuen els articles 12.5 i 15.2 del Decret 47/2001, de 6 de febrer, si, aplicat el coeficient del prorrateig a una petició, la quantia resultant no és un múltiple sencer de l'import mínim que estableix l'article 22.a) d'aquesta Ordre (nominal de 1.000 euros), s'assignarà a aquesta petició l'import que resulti d'arrodonir per defecte.
El total de l'import sobrant es distribuirà, en múltiple sencer del nominal mínim, d'un a un a les peticions, en ordre de major a menor quantia fins al seu exhauriment, sense que en cap cas es pugui assignar a ningú més import del sol·licitat.
Les entitats les ofertes de les quals hagin estat adjudicades parcialment estaran obligades a acceptar-les reduïdes.
Els membres del mercat que facin peticions competitives en les subhastes, així com en el tram detallista no competitiu o en subscripció pública del programa d'emissions de valors negociables de la Generalitat de Catalunya en el mercat domèstic, es podran beneficiar de comissions de col·locació, les quals es determinaran en funció de l'import total adjudicat a cada entitat durant l'exercici, aplicant el percentatge que en funció de l'import i el termini d'emissió resulti del quadre següent:
IT=import total adjudicat, en euros; B3=bons 3 anys; B5=bons 5 anys; O=obligacions 10 anys.
Aquests percentatges es podran modificar en el cas que es creïn noves referències mitjançant l'ordre que en disposi la creació.
L'import de la comissió resultant el notificarà la Direcció General de Política Financera i Assegurances a les entitats col·laboradores corresponents en un termini màxim de 30 dies des del dia de l'última subhasta del present exercici pressupostari.
Els valors emesos amb les característiques que estableix aquesta Ordre podran ser fungibles amb altres d'iguals característiques que es puguin emetre al marge del present programa d'emissions de valors negociables a llarg termini de la Generalitat de Catalunya en el mercat domèstic que regula el Decret 47/2001, de 6 de febrer, quan així es declari en la nova emissió.
Els presents valors es podran declarar segregables amb els termes, imports i altres requisits que s'estableixin en qualsevol moment de la seva vigència.
El moment de la seva segregació i altres característiques s'establiran mitjançant una ordre del Departament d'Economia i Finances o una altra norma habilitant que expressament així ho disposi.
33.1 D'acord amb el que estableix el Decret 47/2001, de 6 de febrer, durant el present exercici es podran recomprar valors en circulació fins a un import màxim de 100.000.000 (cent milions) d'euros.
El conjunt dels diversos imports nominals recomprats haurà de representar un nombre enter de valors o d'imports nominals.
33.2 La recompra de valors es durà a terme en el moment que la Direcció General de Política Financera i Assegurances doni ordre o mandat als creadors de mercat per procedir comprar els valors en el mercat al preu que en resulti durant un determinat període o fins a un determinat import i referència.
Els valors recomprats es podran substituir per altres de nova posada en circulació.
33.3 En el cas que, arribada la data de lliurament dels valors, l'entitat col·laboradora participant en la recompra de valors no en faci efectiu el lliurament, haurà de fer front als costos operacionals i perjudicis causats derivats de l'anul·lació de l'operació.
33.4 El Servei de Compensació i Liquidació de la Borsa de Valors de Barcelona podrà establir els procediments i el règim intern de funcionament que en cada moment siguin necessaris per fer efectiu el que disposa aquesta Ordre, els quals els haurà d'aprovar pel Departament d'Economia i Finances.
33.5 Finalitzat el període de recompra o bé adquirit l'import total ordenat, la Direcció General de Política Financera i Assegurances donarà publicitat del volum total recomprat i la referència afectada, així com de les altres condicions que siguin adients, i de si la referència en qüestió ha quedat extingida per la compra total realitzada.
33.6 La comptabilitat de les operacions de recompra estaran sotmeses al règim de comptabilitat pública i s'ajustaran al Pla general de comptabilitat pública de la Generalitat de Catalunya i a les seves normes de desplegament.
Dins els límits que preveu l'article 3, la Direcció General de Política Financera i Assegurances podrà posar en circulació valors pels sistemes de col·locació restringida o assegurada, d'acord amb el que estableixen els articles 17, 18,19 i 20 del Decret 47/2001, de 6 de febrer.
En el cas d'emissions a tipus d'interès fix, els bons i obligacions s'emetran amb el tipus d'interès nominal que determini la Direcció General de Política Financera i Assegurances.
L'esmentada resolució serà notificada a les entitats adjudicatàries, així com al Servei de Compensació i Liquidació de la Borsa de Valors de Barcelona, d'acord amb el que preveu l'article 19 del Decret 47/2001 de 6 de febrer, sense perjudici de la publicació en el Diari Oficial de la Generalitat de Catalunya.
La Direcció General de Política Financera i Assegurances podrà utilitzar per a aquestes col·locacions restringides o assegurades qualsevol de les referències resultants dels altres sistemes d'adjudicació de valors establerts en el programa d'emissió.
El preu dels valors emesos per qualsevol dels sistemes de col·locació que preveu aquest programa es calcularà amb tres decimals i s'arrodonirà al tercer, d'acord amb el que disposa l'article 26 d'aquesta Ordre.
Disposicions addicionals.1 Seran a càrrec de la Generalitat de Catalunya les despeses derivades de comissions, corretatges, resguard de subscripció, publicitat, les derivades de l'obtenció de qualificació (rating), i totes les altres que són pròpies d'aquesta emissió, que s'imputaran a la partida pressupostària corresponent..2.1 De les entitats col·laboradores.
Seran considerades entitats col·laboradores del programa de pagarés de la Generalitat de Catalunya:
b) Les entitats que manifestin la seva voluntat de ser entitat col·laboradora del programa de pagarés i que siguin nomenades d'acord amb els criteris i les condicions que estableix el Decret 47/2001, de 6 de febrer, o altre que el substitueixi.
c) Les entitats que hagin estat nomenades entitats col·laboradores del programa d'emissions a llarg termini de la Generalitat de Catalunya..2.2 De la relació, revisió i pèrdua de la condició de les entitats col·laboradores.
La revisió de l'actuació de les entitats col·laboradores del programa de pagarés, la pèrdua de la condició esmentada i les relacions amb la Generalitat de Catalunya es regiran pel que disposin en tot moment les normes que regulin el programa d'emissions a llarg termini de la Generalitat de Catalunya en el mercat domèstic.
Aquesta Ordre entrarà en vigor el mateix dia de la publicació al Diari Oficial de la Generalitat de Catalunya.
Calendari del programa de pagarés de Tresoreria de la Generalitat